| Carpe |
| --- |
| *C. betulus* nunha fraga |
| Estado de conservación |
| Non ameazado |
| Clasificación científica |
| 

|  |  |
| --- | --- |
| Reino: | Plantae |
| División: | Fanerógama / Magnoliophyta |
| Clase: | Dicotiledónea / Magnoliopsida |
| Orde: | Fagales |
| Familia: | Betulaceae |
| Xénero: | ***Carpinus*** |
| Especie: | ***C. betulus*** |

 |
| Nome binomial |
| ***Carpinus betulus***L. |

O **carpe europeo**, tamén coñecido simplemente coma **carpe** ***Carpinus betulus*** é un *Carpinus* nativo do oeste, centro e sur de Europa, estendéndose dende o oeste de Rusia e Ucraína. Require dun clima temperado para un bo crecemento, só medrando por riba dos 600 msnm. Crece mesturándose con carballos, e nalgunhas áreas con faias. É unha árbore común en bosques degradados. En Galiza non é común.

Descrición
----------

É unha arboriña miúda ou mediana que adoita acadar os 15–25 m, raramente 30 m, cun toro torto. A casca é grosa, averdada cinsenta, aínda que nos vellos (véxase na foto): aseméllase á da faia, mais ten a miúdo costelas. Os gomos, a diferenza dos *Fagus*, non teñen máis dun cm de lonxitude, e presionados cara ás ás. As follas son alternas, de 4–9 cm longo, con prominentes veas dando un engurrado distintivo, e marxes serrados; aseméllanse ás do umeiro mediterráneo (*Ulmus minor*), mais son simétricas (véxase na foto). As xemas son alternas e afusadas (véxase na foto), porén menos cás da faia. As flores aparecen en candeas aló polo mes de maio trala saída das follas. O froito é unha pequena e longa noz de 7–8 mm lonxitude, parcialmente envolta por trifoliolos, o invólucro de 3–4 cm lonxitude; madura polo outono. As sementes frecuentemente non xermolan até a primavera do segundo ano logo da sementeira. É un prolífico sementeiro e ten unha vizosa rexeneración natural.

A madeira é mesta e dura, empregada para trebellos e material de construción.

Ecoloxía
--------

Gosta dos terreos sombrizos, e prefire moderada fertilidade do solo e de humidade. Ten un sistema radicular escaso en profundidade mais moi espallado superficialmente, e produce moitos fillos cando se talla baixo. Ten unha follaxe mesta.

Hai un número de notábeis bosques onde esta especie é a dominante:

* Epping Forest, Londres, Inglaterra
* Halltorps Reserva Natural, Oland, Suecia

Froito
A casca é cinsenta e lisa, semella a da faia, mais pode ter costelas
As follas aseméllanse ás do ulmeiro mediterráneo (*Ulmus minor*), porén son simétricas. As xemas son alternas e afusadas, mais menos que as da faia.

Propiedades
-----------

**Principios activos**: Tanino, sales, resina.

**Indicacións**: Estíptico, adstrinxente, vulnerario, pectoral, expectorante, antitusivo. A auga destilada, preparada a partir das follas, úsanse coma colirio.

Úsanse especialmente as follas e a casca. Apáñase en agosto. Decocción de casca(expectorante): 10-15 g. por cunca.

**Outros usos**: Ornamental. A madeira, branca e mesta, tense usado para a fabricación de pasta de papel, pezas de pianos, parqués, tacos de billar etc.

Sinonimia
---------

* *Carpinus carpinizza* Kill.
* *Carpinus caucasica* Grossh.
* *Carpinus compressus* Gilib.
* *Carpinus intermedia* Wierzb. ex Rchb.
* *Carpinus nervata* Dulac
* *Carpinus quercifolia* Desf. ex Steud.
* *Carpinus sepium* Lam.
* *Carpinus ulmifolia* Salisb.
* *Carpinus ulmifolia* St.-Lag.
* *Carpinus ulmoides* Gray
* *Carpinus vulgaris* Mill.

Notas
-----

1. ↑  Nome vulgar preferido en galego *Termos Esenciais de Botánica* Comisión de Normalización Lingüística da Escola Politécnica Superior de Lugo - Universidade de Santiago de Compostela, 2002
2. 1 2 3  "*Carpinus betulus*". *Plantas útiles: Linneo*. Arquivado dende o orixinal o 01 de decembro de 2009. Consultado o 23 de novembro de 2009.
3. ↑  "Carpinus betulus L.". *www.catalogueoflife.org*. Consultado o 2022-03-02.

Véxase tamén
------------

### Ligazóns externas

* Den virtuella floran: *Carpinus betulus* distribution

|  |  |
| --- | --- |
|  | Wikimedia Commons ten máis contidos multimedia na categoría:  ***Carpe Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Carpe*** |

|  |  |
| --- | --- |
| Control de autoridades | 
* Wd: Q158776
* AAT: 300374890
* EBID: ID
* GND: 4158774-1
* LCCN: sh85045828
* MAG: 2776440620
* NKC: ph578565

 |

|  |  |
| --- | --- |
| Identificadores taxonómicos | 
* BioLib: 3429
* Dyntaxa: 220039
* Ecocrop: 4238
* EOL: 1148643
* EPPO: CIPBE
* EUNIS: 167990
* GBIF: 2875818
* GlobalSpecies: 1256928
* iNaturalist: 55801
* IPNI: 295248-1
* IRMNG: 11284237
* ITIS: 184204
* IUCN: 194274
* NBN: NBNSYS0000003838
* NCBI: 12990
* PalDat: Carpinus\_betulus
* PlantList: kew-34291
* POWO: ID
* Soortenregister: 120583
* TAXREF: 89200
* Tela Botanica: 14637
* Tropicos: 3600034
* PLANTS: CABE8
* WCSPF: 34291

 |

|  |  |
| --- | --- |
| Identificadores | 
* UMLS: C0946600
* UNII: 7TZA0YO6QR

 |